บจ.ฮิตขาย‘TDR’ไทยคูน30ล.หน่วย
บจ.ไทยลุยขาย TDR ตลาดหุ้นไต้หวัน TYCN ขาย 30 ล้านหน่วย ด้าน TLUXE ยื่นแล้วขอขาย 50 ล้านหน่วย
17 ก.ย. 2554

บจ.ไทยลุยขาย TDR ตลาดหุ้นไต้หวัน TYCN ขาย 30 ล้านหน่วย ด้าน TLUXE ยื่นแล้วขอขาย 50 ล้านหน่วย
นายหยาง โป๋ หลง กรรมการบริษัท ไทยคูน เวิลด์ไวด์ กรุ๊ป (ประเทศไทย) หรือ TYCN เปิดเผยว่า บริษัทจะขายหุ้นที่ประเทศไต้หวัน (Taiwan Depositary Receipts : TDR) จำนวน 30 ล้านหน่วย 
สำหรับหุ้นที่จำหน่ายแต่ละหน่วยคิดเป็นหุ้นของบริษัท จำนวน 2 หุ้น รวมทั้งหมด 60 ล้านหุ้น ซึ่งบริษัท Ta Chong Securities (ประเทศไต้หวัน) เป็นผู้จัดจำหน่ายหุ้นได้รายงานเกี่ยวกับวิธีการตกลงเจรจาซื้อขายระหว่างผู้ซื้อกับผู้ขายและเปิดให้นักลงทุนทั่วไปเข้าซื้อ TDR ไปที่ Taiwan Securities Association ในวันที่ 14 ก.ย. 2554 
สำหรับประมาณการราคาที่จะขายแต่ละหน่วยอยู่ระหว่าง 14.0-15.6 ดอลลาร์ไต้หวัน และจะเปิดขายต่อประชาชนทั่วไปในวันที่ 1921 ก.ย.นี้ 
ด้าน บริษัท ไทยลักซ์ เอ็นเตอร์ไพรส์ (TLUXE) ได้ยื่นแบบแสดงรายการข้อมูลเพื่อขออนุญาตเสนอขาย TDR ในตลาดหุ้นไต้หวันเพื่อขายให้กับประชาชนทั่วไป ซึ่งคาดว่าจะเสนอขายจำนวน 50 ล้านหน่วย โดยมีบริษัท ฟินเน็กซ์ แอ๊ดไวเซอรี่เป็นที่ปรึกษาทางการเงิน
ในระยะหลังนี้จะเห็นบริษัทจดทะเบียน (บจ.) ไทยออกไปขาย TDR ที่ตลาดหุ้นไต้หวันมากขึ้น เนื่องจากจะขายได้ราคา (พรีเมียมสูง) แต่ก็ต้องมีคุณสมบัติครบถ้วนตามที่กำหนด 
ก่อนหน้านี้ บริษัท ระยองเพียวริฟายเออร์ (RPC) ถูกตลาดหุ้นไต้หวันส่งคืนคำขอหลังมีปัญหาเรื่องวัตถุดิบหลักในการผลิต